stanford-oval/wikipedia huggingface dataset:
Pentti Isotalo -palkinto
Pentti Isotalo -palkinnon saajat

| Kausi | Linjatuomari | Kansalaisuus |
| --- | --- | --- |
| 1979–80 | Lasse Vanhanen |  |
| 1980–81 | Ilkka Hoviseppä |  |
| 1981–82 | Peter Pomoell |  |
| 1982–83 | Johannes Karttunen |  |
| 1983–84 | Mauri Holmroos |  |
| 1984–85 | Lasse Vanhanen (2.) |  |
| 1985–86 | Lasse Vanhanen (3.) |  |
| 1986–87 | Juha Lindholm |  |
| 1987–88 | Arto I. Järvelä |  |
| 1988–89 | Janne Rautavuori |  |
| 1989–90 | Jyrki Ingman |  |
| 1990–91 | Janne Rautavuori (2.) |  |
| 1991–92 | Reijo Ringbom |  |
| 1992–93 | Janne Rautavuori (3.) |  |
| 1993–94 | Jouni Lojander |  |
| 1994–95 | Janne Rautavuori (4.) |  |
| 1995–96 | Janne Rautavuori (5.) |  |
| 1996–97 | Panu Bruun |  |
| 1997–98 | Janne Rautavuori (6.) |  |
| 1998–99 | Panu Bruun (2.) |  |
| 1999–00 | Panu Bruun (3.) |  |
| 2000–01 | Antti Hämäläinen |  |
| 2001–02 | Antti Hämäläinen (2.) |  |
| 2002–03 | Riku Peltonen |  |
| 2003–04 | Stefan Fonselius |  |
| 2004–05 | Antti Orelma |  |
| 2005–06 | Mikko Kekäläinen |  |
| 2006–07 | Seppo Lindroos |  |
| 2007–08 | Petri Tuomisto |  |
| 2008–09 | Juha Suoraniemi |  |
| 2009–10 | Jussi Terho |  |
| 2010–11 | Kristian Vikman |  |
| 2011–12 | Pasi Nieminen |  |
| 2012–13 | Jani Pesonen |  |
| 2013–14 | Masi Puolakka |  |
| 2014–15 | Sakari Suominen |  |
| 2015–16 | Sakari Suominen (2.) |  |
| 2016–17 | Sakari Suominen (3.) |  |
| 2017–18 | Sakari Suominen (4.) |  |
| 2018–19 | Joona Elonen |  |
| 2019–20 | Hannu Sormunen |  |
| 2020–21 | Markus Hägerström |  |
| 2021–22 | Hannu Sormunen (2.) |  |
| 2022–23 | Onni Hautamäki |  |
| 2023–24 | Lauri Nikulainen |  |
Pojat urhokkaat

| Pojat urhokkaat> Jingo |
| --- | --- |

Alkuperäisteos
Kirjailija:  Terry Pratchett
Kieli:  englanti
Genre:  fantasia, parodia
Kustantaja:  Gollancz
Julkaistu:  1997
Ulkoasu:  sidottu
Sivumäärä:  285
ISBN:  0-575-06540-0
Suomennos
Suomentaja:  Mika Kivimäki
Kustantaja:  Karisto
Julkaistu:  2007
Ulkoasu:  sidottu
Sivumäärä:  380
ISBN:  978-951-23-4902-9
Sarja: Kiekkomaailma
Edeltävä:  Valkoparta Karjupukki
Seuraava:  Viimeinen manner
Löydä lisää kirjojaKirjallisuuden teemasivulta
Pojat urhokkaat (engl. Jingo) on 21. romaani Terry Pratchettin Kiekkomaailma-sarjassa.
Tarina

Pojat urhokkaat on neljäs Kiekkomaailma-kirja, jonka päähenkilöinä ovat vartiostolaiset. Keskelle merta alkaa kohota uusi kaupunki, joka sijaitsee suunnilleen Klatchin ja Ankh-Morporkin puolivälissä. Syntyy tietenkin kiista siitä, kummalle uusi kaupunki kuuluu. Tilanne kärjistyy niin pahasti, että uhkaa syttyä sota. Kaupunginvartioston komentaja Vimes on kuitenkin päättänyt estää sen.
Pirjo Aho

Pirjo Tuulikki Aho (o.s. Kumpulainen, s. 30. lokakuuta 1952 Pyhäjärvi Ol) on suomalainen keihäänheittäjä. Hän edusti seuratasolla Pyhäjärven Pohtia.
Aho voitti keihäänheiton Suomen mestaruuden vuosina 1973 ja 1974 sekä sijoittui SM-pronssille vuonna 1972. Hänen ennätyksekseen jäi vuoden 1974 Kalevan kisojen voittotulos 55,96 metriä. Aho heitti yli 55 metriä kolmena vuonna peräkkäin (1972–1974).
Kausien parhaat heitot

1968 39,42 Pyhäjärvi 18.8.
1969 47,76 Pyhäjärvi 4.9.
1970 50,92 Pyhäjärvi 13.6.
1971 52,84 Turku 22.8.
1972 55,68 Haapajärvi 7.9.
1973 55,70 Helsinki 15.9.
1974 55,96 Jyväskylä 10.8.
1975 47,06 Lohtaja 5.7.
Pieni talo preerialla

Pieni talo preerialla (Little House on the Prairie) voi tarkoittaa seuraavia:
Pieni talo preerialla, Laura Ingalls Wilderin kirjoittama osittain omaelämäkerrallinen lasten- ja nuortenkirja
Pieni talo preerialla, vuosina 1974–1983 tuotettu yhdysvaltalainen televisiosarja
Pieni talo preerialla, vuonna 2005 valmistunut television minisarja
yleisesti myös Laura Ingalls Wilderin kirjoittama lasten- ja nuortenkirjojen sarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pieni talo preerialla”, voi hakea sivunnimihaulla, laajalla sivunnimihaulla tai tekstihaulla.
Polyolit

Glyseroli eli 1,2,3-propaanitrioli on laajasti käytetty trioli.
Ksylitoli on luonnosta löydetty sokerialkoholi ja polyoli.
Polyoli eli monenarvoinen alkoholi on alkoholi, jossa on useampi hydroksyyliryhmä. Yksinkertaisimpia ovat diolit, esim. etaanidioli eli etyleeniglykoli. Tavallisia polyoleja ovat glyseroli sekä sokerialkoholit.
Polyoleja käytetään polyesterien, polykarbonaattien, polyuretaanien ja epoksien monomeereina. Esimerkiksi bisfenoli A on tavallinen polykarbonaattimonomeeri. Lisäksi nitraattiesteriräjähteitä valmistetaan vastaavista polyoleista, esim. nitroglyserolia glyserolista tai pentaerytritolitetranitraattia pentaerytritolista.
Polyvinyylialkoholi on polymeerinen polyoli. Selluloosa, hemiselluloosa ja tärkkelys ovat ulospäin polyoleja, koska niissä vain hydroksyyliryhmät ovat reaktiivisia, mutta ne luokitellaan polysakkarideiksi, koska ne muodostuvat aldehydimonomeereista - monomeerien keskinäinen sidos on asetaali. Sen sijaan polyetyleeniglykoli ei ole polymeerinen polyoli vaan polyeetteri, jossa on kuitenkin kaksi hydroksyyliryhmää päässä.
Pieni Närelampi

| Pieni Närelampi |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°41′37″N, 26°23′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Konneveteen 
Järvinumero:  14.711.1.008
Mittaustietoja
Pinnankorkeus:  140,3 m  
Pituus:  360 m  
Leveys:  90 m  
Rantaviiva:  0,919 km  
Pinta-ala:  1,943 ha  
Saaria:  ei saaria 
 fiPieni Närelampi 
Pieni Närelampi  on Keski-Suomessa Konnevedellä  Varuskunnan lähellä sijaitseva lampi.
Maantietoa

Lampi on 360 metriä pitkä, 90 metriä leveä, ja sen pinta-ala on 1,9 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Konneveden lähialueeseen (14.711) se kuuluu. Lammen vedenpinnan korkeus on 140,3 metriä mpy.
Pieni tumma pilkku

Suuri tumma pilkku ylempänä, Pieni tumma pilkku alempana.
Pieni tumma pilkku (tunnetaan myös nimillä Tumma pilkku 2 ja Velhon silmä), on Neptunuksen eteläisellä puoliskolla käynnissä oleva sykloninen myrsky. Se on toinen merkittävä Neptunuksesta löydetty myrsky. Voyager 2 löysi sen kulkiessaan planeetan ohi vuonna 1989.
Pieni Niinijärvi (Uurainen)

| Pieni Niinijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°29′11″N, 25°33′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskuoja:  oja Niinijärveen 
Järvinumero:  14.347.1.005
Mittaustietoja
Pinnankorkeus:  164 m  
Pituus:  440 m  
Leveys:  210 m  
Rantaviiva:  1,074 km  
Pinta-ala:  5,856 ha  
Tilavuus:  0,000208 km³ 
Keskisyvyys:  3,55 m  
Suurin syvyys:  7,2 m  
Saaria:  ei saaria 
 fiPieni Niinijärvi 
Pieni Niinijärvi  on Keski-Suomessa Uuraisissa Myllyperän lähellä sijaitseva järvi.
Maantietoa

Järven pinta-ala on 5,9 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 208 000 kuutiometriä. Sen keskisyvyys on 3,6 metriä ja suurin syvyys on 7,2 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Saarijoen valuma-alueeseen (14.347) se kuuluu. Järven vedenpinnan korkeus on 164 metriä mpy.
Pieni talo preerialla (kirja)

| Pieni talo preerialla> Little House on the Prairie.Alkuperäisteos |
| --- | --- |
Kirjailija:  Laura Ingalls Wilder
Kieli:  englanti
Genre:  lastenkirjallisuus
Kustantaja:  Harper & Brothers
Julkaistu:  1935
Sivumäärä:  335
ISBN:  0-06-440002-6
Suomennos
Kustantaja:  Gummerus
Julkaistu:  1957
Sarja: Pieni talo
Edeltävä:  Farmarin lapset
Seuraava:  Luumujen poukama
Löydä lisää kirjojaKirjallisuuden teemasivulta
Pieni talo preerialla (Little House on the Prairie) on Laura Ingalls Wilderin kirjoittama kirja, joka julkaistiin vuonna 1935. Se kuuluu sarjaan Pieni talo, jonka ensimmäinen kirja on Pieni talo suuressa metsässä.
Kirja kertoo sen kirjoittajan lapsuuden perheen elämästä Independencessä Kansasin osavaltiossa vuosina 1873–1874 Lauran ollessa 5–7-vuotias. Kirjassa perhe saapuu preerialle uudisraivaajaksi, rakentaa talon, metsästää ja aloittaa maanviljelyn.
Faouzi Chaouchi

| 0 | 1 | 2 |
| --- | --- | --- |

Henkilötiedot
Syntymäaika: 5. joulukuuta 1984 (ikä 39)
Syntymäpaikka: Bordj Ménaiel, Algeria
Pelipaikka: Maalivahti
Pituus: 194 senttimetriä
Seura
Seura: MC Alger
Pelinumero: 1
Seurat
| Vuodet | Seura | O (M) |
| 2003–2006 2006–2009 2009–2011 2011– | JS Bordj Menaiel JS Kabylie ES Sétif MC Alger | 87 (0) 76 (0) 37 (0) 18 (1) |
Maajoukkue
| 2008– |  Algeria | 11 (0) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2014.  Maajoukkueuran tilastot päivitetty 13. kesäkuuta 2010.
Faouzi Chaouchi (arab. فوزي شاوشي‎, s. 5. joulukuuta 1984 Bordj Ménaiel, Algeria) on algerialainen jalkapallomaalivahti, joka edustaa Algerian pääsarjassa pelaavaa MC Algeria.
Ura

Chaouchi edusti vuosina 2003-2006 synnyinkaupunkinsa seuraa JS Bordj Menaielia. Sittemmin hän siirtyi Algerian menestyneimpään seuraan JS Kabylieen vuonna 2006. Chaouchi vietti seurassa kolme kautta ykkösvahtina ja saavutti parhaimmillaan Algerian mestaruuden kaudella 2007-2008. Hän onnistui myös kerran maalinteossa Afrikan Mestarien liigassa, kun Kabylie voitti ottelun Chaouchin tekemällä rangaistuspotkumaalilla 2-1 kamerunilaista Coton Sportia vastaan. Kabylie kuitenkin putosi jatkosta yhteismaalein 2-4. Hänet valittiin sittemmin kauden 2008-2009 Algerian parhaaksi maalivahdiksi.
Chaouchi siirtyi kauden 2008-2009 jälkeen ES Sétifiin, jossa hän saavutti ensimmäisellä kaudellaan North African Cup of Cup Champions mestaruuden. Toisella kaudellaan hän oli voittamassa Algerian cupin mestaruutta. 30. marraskuuta 2010 Chaouchi sai Algerian pääsarjan kurinpitolautakunnalta yhden ottelun pelikiellon ja 20 tuhannen dinarin sakot yhdessä Khaled Lemmouchian kanssa AS Khroub ottelun jälkeen. Chaouchi pelasi samalla viimeisen kautensa ES Sétifin paidassa kaudella 2010–2011.
19. heinäkuuta 2011 Chaouchi siirtyi yhden vuoden sopimuksella MC Algeriin.
Maajoukkueura

Chaouchi pelasi ensimmäisen maaottelunsa Algerian maajoukkueessa 26. maaliskuuta 2008 Kongon demokraattista tasavaltaa vastaan.
Maajoukkueura > Afrikan-mestaruuskilpailut 2010

Vuoden 2010 MM-kisojen ja Afrikan kisojen karsinnoissa Chaouchi nousi yhdeksi maansa sankariksi Algerian voitettua 1-0 uusintaotteluun menneen karsintaottelun Egyptiä vastaan. Hyvien otteiden myötä hänet valittiin vuoden 2010 Afrikan-kisoihin, jossa Chaouchin tarkoitus oli toimia varamaalivahtina, mutta ykkösmaalivahdiksi valitun Lounès Gaouaouin koettua äkillisen sairastumisen, nousi Chaouchi maansa ykkösvahdiksi. Hän pelasi kaikki maansa ottelut, lukuun ottamatta pronssiottelua saatuaan välierissä punaisen kortin Egyptiä vastaan.
Maajoukkueura > MM-kilpailut 2010

Afrikan kisoissa tapahtuneen ulosajon myötä Chaouchi sai alun perin kolmen ottelun pelikiellon Algerian jalkapalloliitolta FIFA:n hallinnoimissa arvokisoissa, jonka myötä hän olisi ollut sivussa kaikista kolmesta Algerian alkulohkon ottelusta vuoden 2010 MM-kisoissa. Maaliskuussa 2010 Chaouchin rangaistusta lievennettiin ja hän on sivussa maansa kahdesta ensimmäisestä ottelusta. Sittemmin Algerian jalkapalloliitto oletti Chaouchin kärsineen rangaistuksensa, kun Algeria pelasi CHAN 2011 karsinnat, jossa pelaa vain Algerian paikallisen sarjan pelaajat. FIFA ei kuitenkaan aluksi saanut tietoa tapahtumasta, mutta myöhemmin Afrikan jalkapalloliitto ja FIFA pitivät kokouksen pelikiellon kärsimisestä, joka tulkittiin kärsityksi Chaouchin osalta. Tämän myötä hän sai aloittaa MM-kisat avausottelusta lähtien.
Kisojen aikana Chaouchi pelasi maansa avausottelun Sloveniaa vastaan, jonka Algeria hävisi maalein 1-0. Se jäi myös hänen ainoaksi otteluksi turnauksessa, kun Raïs M'Bohli korvasi Chaouchin loukkaantumisen johdosta myöhemmissä otteluissa.
Saavutukset

Algerian-mestaruus: 2008
North African Cup of Cup Champions: 2009
Algerian cup: 2010
Pohjois Afrikan supercup: 2010
Henkilökohtaiset
Algerian paras maalivahti: 2009
Yksityiselämä

Chaouchi syntyi Bordj Ménaielissa Houria ja Rachid Chaouchille, joka pelasi poikansa tavoin maalivahtina JS Bordj Ménaïelissa.
Polypii

Monikiteistä piitä aurinkokennojen materiaalina
Polypii eli monikiteinen pii on materiaali, jossa pii on kiteisessä muodossa. Sitä käytetään ohutkalvoissa, johtavana transistorikanavana ohutkalvotransistoreissa sekä hila(engl. gate) elektrodina MOSFET- ja CMOS-piirien valmistuksessa. Näitä mikropiirejä varten monikiteinen pii kasvatetaan kaasufaasissa korkeassa lämpötilassa ja sitä doupataan runsaasti n- tai p-tyypin puolijohteeksi. Monikiteisen piin johtavuutta voidaan lisätä huomattavasti lisäämällä siihen metallia (Mo, W, Ti) korkeassa lämpötilassa (silisidi engl silicide), jolloin häviöt piireissä (hiloilla integroiduissa piireissä) pienenevät.
Kvarsihiekasta puhdistettu monikiteistä piitä sulatettuna käytetään vedettäessä yksikiteisiä piitankoja, joista saadaan sahaamalla piikiekkoja. Helpommin valmistettava on sulasta piistä valettava monikiteinen aihio, josta sahataan ohuita polypiilevyjä aurinkokennojen valmistukseen. Näissä monikiteisissä aurinkokennoissa kiteet ovat yli 1 millimetrin kokoisia ja silminnähtävissä.
Monikiteistä piitä voidaan kasvattaa suurille pinnoille aktiivisena tai doupattuna kalvona ohutkalvotransistoriksi (TFT) nestekidenäyttöihin. Polypiitä voidaan kasvattaa alhaisen paineen kaasufaasikasvatustekniikalla (LPCVD), plasma-avusteisella CVD:llä tai amorfisena kasvatetun piin kiteytettynä muotona, mutta nämä prosessit vaativat suhteellisen korkean lämpötilan (vähintään 300 °C). Tässä lämpötilassa monikiteistä piitä voidaan kasvattaa lasille, mutta ei muovimateriaalille. Muovimateriaalien käyttö substraattina mahdollistaisi taipuisat näytöt. Laserkiteytyksellä amorfinen pii voidaan kiteyttää muoville tuhoamatta tai sulattamatta muovia. Laserilla piikalvoon tuodaan nopeasti juuri sen verran energiaa, että kalvo sulaa ja kiteytyy uudelleen, mutta energia ei riitä muovin sulattamiseen. Raekoko voidaan saada mikrometreiksi tai jopa nanometreiksi.
Polypiin etu amorfiseen piihin verrattuna on se, että varausten siirtäjien liikkuvuus voi olla useita kertoja parempi ja monikiteinen pii on pysyvämpää sähkökentässä. Tämä mahdollistaa monipuolisten ja nopeiden piirien tekemisen niin lasille kuin amorfiselle piille, mitä yhä tarvitaan niiden pienen vuotovirran vuoksi. Täydellistä polypiistä tehtyä aktiivista kalvoa tarvitaan myös kun halutaan esimerkiksi nestekidetekniikkaa käyttävään  videoprojektoriin pieni pikselikoko.
Monikiteinen pii on avainkomponentti integroiduissa piireissä, mikroprosessoreissa ja aurinkokennorakenteissa. Noin 30 % polypiimateriaalista käytetään aurinkopaneeleihin. On ennustettu, että pula monikiteisestä piistä haittaa lähivuosina aurinkokennojen tuotantoa.
Suurimmat polypiin tuottajat ovat Hemlock Semiconductor, Wacker Chemie, REC, Tokuyama, MEMC, Mitsubishi (Japanissa ja Yhdysvalloissa) ja Sumitomo-Titanium. Lisäksi Kiinassa on useita pieniä monikiteistä piitä tuottavia laitoksia. Mainitut valmistajat tuottavat yli 75 % maailman polypiistä (2006).
Peurajärvi (Kanada)

| Peurajärvi Reindeer Lake |
| --- | --- |

Valtiot:  Kanada 
Paikkakunta:  Keski-Kanada (Saskatchewan, Manitoba)
Koordinaatit:  57°15′00″N, 102°15′01″W
Vesistöalue ja valuma-alueen tietoja
Laskujoki:  Reindeer River
Mittaustietoja
Pinnankorkeus:  337 m
Pituus:  230  km
Leveys:  60  km 
Pinta-ala:  6 650 km²
Tilavuus:  585 km³
Keskisyvyys:  17 m
Suurin syvyys:  219 m
 fiPeurajärvi 
Peurajärvi (engl. Reindeer Lake) on suuri järvi Kanadan keskiosissa Saskatchewanin ja Manitoban provinssien rajalla. Järven pinta-ala on noin 6 650 km², joten se on Kanadan yhdeksänneksi suurin järvi, kun Suuret järvet lasketaan mukaan, ja kuuluu maailman 30 suurimman järven joukkoon. Saskatchewanin järvistä se on Athabascajärven jälkeen toiseksi suurin.
Järven rantaviiva on hyvin rikkonainen, ja järvessä on lukuisia pieniä saaria. Itärannalla on pieni Kinoosaon taajama, pohjoispäässä Manitobaan kuuluva Brochetin kunta ja eteläpäässä Southendin kylä. Järvi laskee pääosin etelään Reindeer River -joen kautta Churchilljokeen, joka virtaa edelleen itään Hudsoninlahteen. Järvi on kalaisa ja sen takia varsin suosittu urheilukalastuskohde.
Järven eteläpäässä on noin 5 kilometrin levyinen ja 220 metriä syvä Deep Bay -lahti, joka on syntynyt suuren meteoriitin törmäyksessä liitukaudella noin 100 miljoonaa vuotta sitten. Tarun mukaan lahdessa on elänyt hirviö, joka on syönyt järven ympäristöön talvehtimaan tulleita peuroja niiden kulkiessa järven jäällä. Alue on muutenkin geologisesti kiinnostava, sillä sen kallioperä kuuluu maapallon vanhimpiin, proterotsooisella kaudella syntyneisiin muodostumiin.
Huolimatta useiden tutkimusmatkailijoiden (muun muassa David Thompson) vierailtua järvellä, alue ei koskaan ollut merkittävä turkiskaupan kannalta. Alueelle perustettiin useita turkiskauppa-asemia 1790–1800-lukujen vaihteessa, joista jokainen lopetti toimintansa muutaman vuoden toiminnan jälkeen.
Aiheesta muualla

Kuvia ja historiaa
Kanadan suurimmat järvet
Athabascajärvi
Iso Karhujärvi
Iso Orjajärvi
Lake of the Woods
Manitobajärvi
Peurajärvi
Winnipegjärvi
Winnipegosisjärvi
Pieni Pajulampi (Pyhäjärvi)

| Pieni Pajulampi |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Pyhäjärvi
Koordinaatit:  63°31′44″N, 25°35′16″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskupuro:  Lapinpuro 
Järvinumero:  14.495.1.001
Mittaustietoja
Pinnankorkeus:  149,3 m  
Pituus:  140 m  
Leveys:  60 m  
Rantaviiva:  0,363 km  
Pinta-ala:  0,672 ha  
Saaria:  ei saaria 
 fiPieni Pajulampi 
Pieni Pajulampi  on Pohjois-Pohjanmaalla Pyhäjärvellä  Hongonjoen lähellä sijaitseva lampi.
Maantietoa

Lampi on 140 metriä pitkä, 60 metriä leveä, ja sen pinta-ala on 0,7 hehtaaria. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Hongonjoen valuma-alueeseen (14.495) se kuuluu. Lammen vedenpinnan korkeus on 149,3 metriä mpy.
Pound for pound

Pound for pound on englanninkielinen nyrkkeilyssä ja joissakin muissa kamppailulajeissa käytettävä termi, jota käytetään vertailtaessa eri painoluokkien nyrkkeilijöitä keskenään. Esimerkiksi nyrkkeilyaiheiset julkaisut julkaisevat pound for pound -listoja, jossa eri painoluokkien nyrkkeilijät on asetettu arvioituun paremmuusjärjestykseen.
Termin keksimiseen on vaikuttanut välisarjan mestaruudesta keskisarjan maailmanmestariksi ja myöhemmin myös ylempiin sarjoihin ottelemaan noussut Sugar Ray Robinson, jota pidetään yhtenä parhaimmista nyrkkeilijöistä. Toinen tunnettu eri painoluokissa menestynyt on Roy Jones Jr.
Pauliina Kainulainen

Pauliina Kainulainen
| --- | --- |
Syntynyt:  1968  Tervo  
Ammatit:  pappi, tietokirjailija, tutkija  
| --- | --- |
Työala:  Ekoteologia  
muokkaa - muokkaa wikitekstiä - muokkaa Wikidataa
Pauliina Kainulainen (s. 1968 Tervo) on suomalainen teologian tohtori, evankelis-luterilaisen kirkon pappi, tutkija, tietokirjailija ja kansalaisaktivisti. Hänet tunnetaan erityisesti ekoteologina, joka käsittelee teoksissaan ihmisen, luonnon ja hengellisyyden vuorovaikutusta. Hän on perehtynyt myös ekofeminismiin.
Elämä ja ura

Kainulainen varttui Pohjois-Savon Tervossa. Hän valmistui teologian maisteriksi vuonna 1994 ja sai pappisvihkimyksen vuonna 1995. Teologian tohtoriksi hän väitteli vuonna 2005. Hän on toiminut uransa aikana pappina, tutkijana ja tietokirjailijana. Kainulainen on myös kansalaisaktivisti, joka toimii kohtuullisen ja kestävän elämäntavan puolesta. Hän on ollut perustamassa uraanikaivosta vastustavaa Kohtuus vaarassa -kansanliikettä.
Kainulainen on ollut vihreiden ehdokkaana eduskuntavaaleissa vuonna 2007 sekä piispaehdokkaana Kuopion piispanvaalissa vuonna 2012.
Vuonna 2018 Kainulainen valittiin retriittipapiksi Enonkosken luostariin. Tehtävä on kolmivuotinen ja päättyy vuoden 2020 lopulla.
Kainulainen asuu Kontiolahdella. Hänen puolisonsa on pappi.
Teoksia ja julkaisuja

Maan viisaus. Ivone Gebaran ekofeministinen käsitys tietämisestä ja teologiasta. Joensuun yliopiston teologisia julkaisuja 13. Joensuu 2005.
Metsän teologia, Helsinki: Kirjapaja, 2013
Kainulainen, Pauliina & Mäkinen, Aulikki (toim.): Näen Jumalan toisin. Kristinuskon feministisiä tulkintoja. Helsinki: Kirjapaja 2006.
Kainulainen, Pauliina & Pihlatie, Matti: Suuren järven syvä hengitys—Luontosuhde ja kokonainen mieli,  Helsinki: Kirjapaja, 2019.
Kainulainen, Pauliina (toim.): Pyhän kosketus luonnossa—johdatus kristilliseen ekoteologiaan, Helsinki: Kirjapaja, 2007
Aiheesta muualla

Pihkala, Panu: Pauliina Kainulainen: Metsän teologia. (kirja-arvio) Teologinen Aikakauskirja, 2014, 119. vsk, nro 5-6, s. 516-517.  Artikkelin verkkoversio. (pdf)
Esson linjavaihde

Esson linjavaihde (lyh. Esso, ratakm 267+417) oli Uudenkaupungin radan varressa sijaitseva linjavaihde. Se perustettiin Uudenkaupungin Häpönniemeen vuonna 1968, palvelemaan paikalle perustettua nestekaasun täyttölaitosta. Aikaisemmin Esson omistama laitos lakkautettiin keväällä 2009, kun laitoksen ostanut AGA keskitti toimintonsa Porvooseen. Entisen täyttölaitoksen alueella on myös satama. Esso lakkautettiin linjavaihteena 12. joulukuuta 2011, ja on nykyään osa Hangonsaaren liikennepaikkaa.
Aiheesta muualla

Kuvia Esson linjavaihteesta Vaunut.org -sivustolla
Pieni Pajulampi (Joutsa)

| Pieni Pajulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°56′17″N, 26°17′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  Pihlaspuru Pajulampeen 
Järvinumero:  14.953.1.002
Mittaustietoja
Pinnankorkeus:  110,1 m  
Pituus:  600 m  
Leveys:  270 m  
Rantaviiva:  1,627 km  
Pinta-ala:  8,975 ha  
Saaria:  ei saaria 
 fiPieni Pajulampi 
Pieni Pajulampi tai Pajulampi on Keski-Suomessa Joutsassa  Pajumäen lähellä sijaitseva lampi.
Maantietoa

Lampi on 600 metriä pitkä, 270 metriä leveä, ja sen pinta-ala on 9,0 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Pajupuron valuma-alueeseen (14.953) se kuuluu. Lammen vedenpinnan korkeus on 110,1 metriä mpy.
Professori T (täsmennyssivu)

Professori T tarkoittaa seuraavia asioita:
Professor T., belgialainen alkuperäinen sarja
Professori T, brittiläinen uusioversio
Professor T., saksalainen uusioversio
Professor T., tsekkiläinen uusioversio
Prof T., ranskalainen uusioversio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Professori T (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.